Boniface Alexandre

Boniface Alexandre (født 31. juli 1936 i Ganthier i Haiti, død 3. august 2023 i Port-au-Prince) var en haitisk jurist som var fungerende president i Haiti fra 2004 til 2006.Boniface Alexandre, The 54th President Of Haiti Haiti Observer (20. februar 2013), 6. juni 2013

Biografi
I 1990 ble han dommer ved Haitis høyesterett. I juni 2001 utnevnte president Jean-Bertrand Aristide ham til leder for høyesterett. Som dette vant han seg et ry som en aktverdig dommer innen et rettssystem som ellers ble betraktet som plaget av korrupsjon. Han gjorde store anstrengelser i kampen mot korrupsjon og inkompetanse innen rettssystemet. Ved siden av sin virksomhet ved domstolen underviste han som professor i rettsvitenskap ved Statsuniversitetet i Haiti i Port-au-Prince.

President Aristide mistet makten ved et statskupp i 2004, og etter suksesjonsreglene ble Alexandre, i egenskap av sitt verv som leder for høyesterett, fungerende president. Hans presidentsperiode ble ikke kronet med den samme suksess og beundring som hans dommergjerning. Amnesty International hevdet at landet i hans periode var preget av politibrutalitet, ekstrajudisielle henrettelser og stadig mer rettsløse tilstander.

Alexandre fratrådte det midlertidige presidentvervet den 14. mai 2006, da René Préval, vinner av presidentvalgene i februar 2006, ble tatt i ed som president.

 Referanser 

Kategori:Haitis presidenter
Kategori:Høyesterettsdommere
Kategori:Personer fra Haiti Ouest